Kui see ahel kinnitust leiab, on tegemist juriidilises kõnepruugis "kutsetegevuses teatavaks saanud saladuse hoidmise kohustuse rikkumisega". Peale rahalise kriminaalkaristuse võib advokaati ähvardada advokatuuri liikmestaatuse peatamine. Ja see oleks eriti valus.  Riigi peaprokurör Norman Aas kirjutas tänavu jaanuaris advokatuuri juhatusele kaebuse võimalikust materjalide ebaseaduslikust lekkest. Advokatuur nõudis seepeale aru 13 advokaadilt, kes toimikutega kokku puutusid. Nende seas olid sellised tippkriminaalide kaitsmisega tuntuks saanud kohtusaalide staarid nagu Andres  Gorkin, Anatoli Jaroslavski, Alla Jakobson, Sven Sillar ja Leonid Olovjanišnikov. Kuna kõik küsitletud vandusid oma süütust, lõppes lekitaja otsimine tulutult.